སྒྲོན་སྟེགསདུས་དེབ་ནི་ལྷོ་ནུབ་མི་རིགས་སློབ་ཆེན་བོད་རིག་པའི་སློབ་གླིང་གིས་གཉེར་བའི་བོད་ཡིག་ལོ་དེབ་ཉག་གཅིག་པོ་ཡིན་ཏེ།ལོ་རབས་བརྒྱད་ཅུ་བའི་སྐབས་སུ་རྒན་ཟླ་བ་བློ་གྲོས་ལགས་ལྷོ་ནུབ་མི་རིགས་སློབ་ཆེན་བོད་རིག་པའི་སློབ་གླིང་དུ་དགེ་རྒན་གྱི་ཕྱག་ལས་གནང་བཞིན་པའི་སྐབས་སུ་ཁོང་གི་མཛུབ་སྟོན་དང་རྒྱབ་སྐྱོར་འོག་ཏུ་རྩོམ་རིག་གསར་རྩོམ་ལ་མོས་པའི་གཞོན་སྐྱེས་སློབ་བུ་སྐོར་ཞིག་གིས་བསྒྲུབས་པའི་བོད་ཡིག་གི་རྩོམ་རིག་རྐྱང་བའི་དུས་དེབ་ཅིག་ཡིན་ལ།རང་རེའི་བོད་རིག་པའི་སློབ་གླིང་གི་ཐུན་མིན་གྱི་ཁྱད་ཆོས་ཀུན་ནས་མཚོན་པའི་དུས་དེབ་ཅིག་ཀྱང་ཡིན།དུས་དེབ་འདིར་ད་བར་དུ་ལོ་ངོ་ཉི་ཤུ་ལྷག་གི་ཀྱག་ཀྱོག་གི་བགྲོད་ལམ་ཡོད་ལ།གསར་རྩོམ་ལ་མོས་པའི་སློབ་བུ་གང་མང་ཞིག་གི་དཀའ་སྡུག་གི་རྔུལ་ཁྲག་ཀྱང་འཐིམས་ཡོད།ལོ་ངོ་འདི་དག་གི་རིང་ལ།རང་རེའི་སློབ་གླིང་གི་དགེ་རྒན་རྣམ་པའི་ཐུགས་ཁུར་དང་གསར་རྩོམ་ལ་མོས་པའི་སློབ་མ་དག་གིས་འབད་བརྩོན་གྱི་རྒྱུན་འཁྱོངས་འོག་ད་བར་དུ་པར་ཐེངས་༢༢ལ་སླེབས་ཡོད་དོ།།